CELEX: 62018TN0515
Language: da
Date: 2018-08-29 00:00:00
Title: Sag T-515/18: Sag anlagt den 29. august 2018 — FAKRO mod Kommissionen

26.11.2018   
            
            
               DA
            
            
               Den Europæiske Unions Tidende
            
            
               C 427/80
            
         
      Sag anlagt den 29. august 2018 — FAKRO mod Kommissionen
      (Sag T-515/18)
      (2018/C 427/107)
      Processprog: polsk
      
         Parter
      
      
         Sagsøger: FAKRO sp. z o. o. (Nowy Sącz, Polen) (ved advokat A. Radkowiak-Macuda)
      
         Sagsøgt: Europa-Kommissionen
      
         Sagsøgerens påstande
      
      
                  —
               
               
                  Kommissionens afgørelse af 14. juni 2018 i sagen vedrørende den klage, som FAKRO sp. z o. o. den 12. juli 2012 indgav til Kommissionen vedrørende VELUX-koncernens misbrug af dominerende stilling (sag AT.40026 VELUX), annulleres.
               
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført tre anbringender.
      
                  1.
               
               
                  Der foreligger en åbenbar urigtig bedømmelse — i forbindelse med den utilstrækkelig begrundelse af den anfægtede afgørelse — der har ført til, at det er blevet afvist, at Den Europæiske Union har en interesse i en fortsættelse af sagen
                  Sagsøgeren har gjort gældende, at Kommissionen hverken i forbindelse med betingelserne for, at der foreligger misbrug af dominerende stilling, eller i forbindelse med en af de syv anfægtede kategorier af handlingen, har truffet en endelig afgørelse. Ved bedømmelsen af det klagepunkt, hvormed den dominerende virksomheds illoyale priskonkurrence er blevet anfægtet, har Kommissionen ukritisk støttet afgørelsen på denne virksomheds argumenter uden at tage sagsøgerens argumenter i betragtning og i det mindste foretage en overfladisk undersøgelse af problemet. Den dominerende virksomheds indførsel af et kampmærke havde udelukkende det formål at hindre dens konkurrenter i at indtræde på markedet eller at udvikle sig på markedet, og den af den nævnte virksomhed anvendte investeringsrabatter er selektive, eksklusive og diskriminerende, således at der foreligger en overtrædelse af artikel 102 TEUF. Beviserne viser entydigt, at den dominerende virksomhed under overtrædelse af artikel 102 TEUF har indgået eksklusivaftaler, og gennemførelsen af undersøgelsen heraf kræver ikke væsentlige ressourcer, men alene en efterprøvelse af de oplysninger og beviser, som sagsøgeren har fremlagt.
               
            
                  2.
               
               
                  Der foreligger en tilsidesættelse af princippet om god forvaltning i forbindelse med en åbenbar fejl ved bedømmelsen af den manglende interesse for Den Europæiske Union i en fortsættelse af sagen
                  Mellem indgivelsen af klagen og Kommissionens afgørelse om at forkaste klagen forløb 71 måneder. Kommissionens tøven kan ikke begrundes i særlige forhold. Kommissionen råder over et solidt kendskab til det europæiske marked for tagvinduer. Kommissionens tøven kan medføre, at sagsøgeren på grund af de i national ret fastsatte præklusionsfrister ikke kan gøre sine rettigheder gældende for de nationale konkurrencemyndigheder.
               
            
                  3.
               
               
                  Tredje anbringende om en tilsidesættelse af artikel 8, stk. 1, i forordning nr. 773/2004 (1), idet sagsøgeren har fået afslag på aktindsigt, hvorfor virksomhedens ret til et effektivt forsvar er blevet tilsidesat
                  Såfremt Kommissionen giver en klager underretning om, at den agter at forkaste dennes klage, da har klageren efter de gældende bestemmelser ret til indsigt i de akter, der ligger til grund for Kommissionens foreløbige afgørelse. I de foreliggende sag har Kommissionen ikke indrømmet sagsøgeren en sådan aktindsigt. Desuden har Kommissionen begået en retlig fejl med hensyn til principperne for undersøgelsen af Den Europæiske Unions interesse, idet den ikke har foretaget en passende undersøgelsen af arten og virkningerne af de handlinger, der foreholdes den dominerende virksomhed.
               
            
         (1)  Kommissionens forordning (EF) nr. 773/2004 af 7.4.2004 om Kommissionens gennemførelse af procedurer i henhold til [artikel 101 TEUF og 102 TEUF] (EUT 2004, L 123, s. 18).